श्रीमद भागवत सप्ताह भक्ति ज्ञान में श्रद्धालुआें ने कथा का श्रवण किया
सिटीप्लेसमें श्रीमद भागवत सप्ताह भक्ति ज्ञान में श्रद्धालुओं ने कथा का श्रवण किया। राम जी की कुटिया से कथा व्यास स्वामी श्यामानंद महाराज ने श्रद्धालुओं को कथा सुनाई। कथा से पहले राम जी की कुटिया से भव्य कलश यात्रा निकाली गई। इसमें 108 कलश उठाकर महिलाओं ने यात्रा में भाग लिया। कलश यात्रा रामजी की कुटिया से होते हुए शास्त्री काॅलोनी, आजाद नगर, भाटिया नगर से होते हुए सिटी प्लेस में पहुंची। कथा व्यास स्वामी श्यामानंद महाराज ने प्रवचन करते हुए कहा कि हमें भगवान की चरणों में ध्यान लगाकर कथा को सुनना चाहिए। जिससे मन को शांति घर में सुख समृद्धि आती है। लोगों के जीवन में धार्मिक आस्था का बहुत महत्व है। हमें आम जीवन के साथ-साथ धार्मिक कार्यों में भी रूचि निभानी चाहिए। इस जीवन से मुक्ति के लिये भगवान का सिमरन करना जरूरी है। यदि हम धार्मिक पुस्तकों कार्यक्रमों का हिस्सा बनते हैं तो इससे हमें सिर्फ शांति मिलती है, बल्कि हमारा मन विचारों मे भी शुद्धिकरण होता है। मेरे नंद लाला, भजन पर श्रद्धालु जमकर झूमे, जिससे सारा वातावरण कृष्णमय हो गया
hin_Deva hin_Deva